Diari Oficial de la Generalitat Valenciana


Sumari del DOGV 7421, del 11-12-2014 (2014/10667)

Notificació de la sentència dictada en el procediment de divorci contenciós número 613/2013.
--------------------------------------------------------------------------------------------

### Dades del document

Número de DOGV
:   7421

Data del DOGV
:   11-12-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10488


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el procediment de divorci contenciós número 613/2013. [2014/10776]  
Divorci contenciós 000613/2013-L  
De: Silvana Benavides Benítez.  
Procurador: José Alejandro Pérez Perales.  
Contra: Omar Antonio Arguello Corral.  
Procurador/a: -  
En este procediment seguit a instàncies de Silvana Benavides Benítez contra Omar Antonio Arguello Corral s'ha dictat la sentència, la capçalera i la part dispositiva de la qual són, literalment, com seguix:  
  
«Sentència  
Mislata, 16 d'octubre de 2014  
Julia M.ª Mínguez Roca, magistrada jutgessa del Jutjat de Primera Instància i Instrucció número 2 dels de Mislata i partit, he vist estes actuacions de divorci contenciós, seguides amb el número 613/2013, a instàncies de Silvana Benavides Benítez, representada pel procurador dels tribunals senyor Pérez Perales i assistida de la lletrada senyora Ruiz Domínguez contra Omar Antonio Arguello Corral, en rebel·lia, i dicte esta resolució.  
  
Antecedents de fet  
Primer. La representació processal de Silvana Benavides Benítez, amb data 25 de setembre de 2013, va formular la demanda de divorci, basant-se en els fets i fonaments de dret que va estimar d'aplicació, i va sol·licitar que després dels tràmits corresponents es dictara una sentència en què s'admetera la demanda i s'acordaren les mesures incloses en el suplique de la seua demanda.  
Segon. D'acord amb el decret de data 1 de novembre de 2013 es va admetre a tràmit la demanda, la qual es va traslladar a la demandada. I atés que Omar Antonio Arguello Corral no va contestar la demanda en el termini assenyalat per la llei, per diligència de data 13 de juny de 2014 se'l va declarar en situació processal de rebel·lia i es van convocar les parts per a la realització de la compareixença previnguda en la Llei d'Enjudiciament Civil; esta va tindre lloc ahir amb l'assistència de la part demandant i el fiscal, el qual, després de la ratificació en la seua demanda, va sol·licitar la recepció del pleit a prova, el resultat del qual consta en les actuacions. A continuació, queden les actuacions concluses per a dictar sentència.  
Tercer. En la tramitació d'este procediment s'han observat les prescripcions legals vigents.  
  
Dispositiva  
Estime la demanda interposada per la representació processal de Silvana Benavides Benítez i decrete el divorci del matrimoni format per Silvana Benavides Benítez i Omar Antonio Arguello Corral amb tots els efectes legals inherents a esta declaració i, en particular, els efectes civils següents:  
Omar Antonio Arguello Corral haurà d'abonar mensualment en concepte de pensió compensatòria a Silvana Benavides Benítez la quantitat de 300 euros que serà actualitzada anualment d'acord amb l'IPC.  
Tot això sense especial pronunciament sobre les costes processals.  
Notifiqueu esta sentència a les parts, i feu-los saber que en contra es pot interposar recurs d'apel·lació davant de l'Audiència Provincial de València que, si és el cas, haurà de ser interposat davant d'este jutjat en el termini dels 20 dies següents a la notificació; així, el recurrent haurà de justificar la constitució del depòsit de 50 euros per mitjà de la presentació per escrit d'un resguard d'ingrés en el compte d'este jutjat i en este expedient. En el resguard indicat s'ha d'assenyalar en el camp concepte del document esmentat que es tracta d'un ?recurs, codi 02, tipus: civil-apel·lació?. Si l'ingrés es fa per mitjà de transferència bancària, el codi tipus haurà d'indicar-se justament després d'especificar els 16 dígits (separat per un espai).  
Quan siga ferma esta sentència, ho comuniqueu d'ofici a l'encarregat del Registre Civil on conste inscrit el matrimoni dels cònjuges.  
  
Esta és la meua sentència, que pronuncie, mane i firme.  
Publicació. La sentència anterior va ser donada, llegida i publicada per la jutgessa que la subscriu, mentres celebrava audiència pública el mateix dia de la data, de la qual cosa jo, la secretària judicial, done fe, amb la data anterior.»  
  
I atés que el demandat, Omar Antonio Arguello Corral, es troba en parador desconegut, s'expedix este edicte a fi que li valga de notificació en forma deguda.  
  
Mislata, 16 d'octubre de 2014.- El secretari judicial: Juan Ramón Segovia Calvo.